**Βασικές δυσκολίες των τουρκόφωνων κατά την εκμάθηση της ελληνικής**

**Σύμφωνα**

* Δυσκολία στην προφορά των δύο και τριών συμφώνων στην αρχή των λέξεων, όπως *σπίρτα, στάση, χρήματα, στρώμα, τρώω*. Στα τουρκικά γενικά δεν αρχίζουν λέξεις με δύο σύμφωνα και ανάμεσα στις λέξεις αποφεύγονται τα τρία συνεχόμενα σύμφωνα.
* Δεν υπάρχει αντιστοιχία για τα γράμματα *δ* και *θ*, τα οποία προφέρονται ως *τ*, καθώς επίσης δεν υπάρχει αντιστοιχία στα δίψηφα σύμφωνα και στα *ξ, ψ*.
* Τα διπλά σύμφωνα προφέρονται στα τουρκικά ως διπλά ενώ στα ελληνικά ως ένα σύμφωνο.

**Φωνήεντα**

* Αυξημένη δυσκολία στα δίψηφα φωνήεντα και στις διφθόγγους.

**Τονισμός**

* Αυξημένη δυσκολία στον τονισμό κάθε φορά διαφορετικών συλλαβών.

**Γραμματική**

* **Γένη – άρθρα:** Η απουσία γραμματικού γένους (αρσενικού και θηλυκού στα ουσιαστικά εκτός από τα κύρια ονόματα) στα τουρκικά δυσκολεύει πολύ την εκμάθηση των άρθρων στα ελληνικά.
* **Επίθετα:** Δεν υπάρχει συμφωνία επιθέτου – ουσιαστικού. Στα τουρκικά το επίθετο είναι πάντα μπροστά από το ουσιαστικό και δεν κλίνεται.
* **Άκλιτα μέρη του λόγου:** Η απουσία προθέσεων, συνδέσμων και μορίων στα τουρκικά δυσκολεύει την κατανόηση και χρήση στα ελληνικά. Τα επιρρήματα στα τουρκικά κλίνονται, ενώ στα ελληνικά είναι άκλιτα.
* **Αντωνυμίες:** Περιορισμένη χρήση στα τουρκικά, έλλειψη αντιστοιχίας με τύπους *μου, σου, του*.
* **Ρήματα:** Δυσκολία στην κατανόηση των περιφραστικών τύπων παρακειμένου, υπερσυντέλικου και συντελεσμένου μέλλοντα, π.χ. *έχω κάνει, είχα κάνει, θα έχω κάνει*. Το απαρέμφατο υπάρχει στα τουρκικά σε όλους τους χρόνους, ενώ στα ελληνικά έχει αντικατασταθεί από την υποτακτική. Δυσκολία διάκρισης εξακολουθητικού και συνοπτικού μέλλοντα, συνηθισμένο λάθος π.χ. *αρχίζει να βρέξει*.